บสก.ระดมเงินทุนออกหุ้นกู้1.7หมื่นล.
บสก.ออกหุ้นกู้ 1.7 หมื่นล้าน เร่งระดมเงินทุน ตุนซื้อพอร์ตหนี้เอ็นพีแอลมาบริหาร
8 ก.ย. 2560

บสก.ออกหุ้นกู้ 1.7 หมื่นล้าน เร่งระดมเงินทุน ตุนซื้อพอร์ตหนี้เอ็นพีแอลมาบริหารรายงานข่าวจากบริษัทบริหารสินทรัพย์กรุงเทพพาณิชย์ (บสก.) เปิดเผยว่าบสก.ได้เสนอขายหุ้นกู้ของบริษัท มูลค่ารวมไม่เกิน 1.7 หมื่นล้านบาท ซึ่งจะนำเงินที่ได้จากการเสนอขายหุ้นกู้ ในครั้งนี้ เพื่อใช้เป็นเงินทุนในการรับซื้อ รับโอนสินทรัพย์ และเป็นเงินทุนหมุน เวียนในการประกอบธุรกิจ รวมถึงนำไปชำระคืนเงินกู้ยืมทั้งนี้ จะเสนอขายให้แก่ ผู้ลงทุนสถาบัน หรือผู้ลงทุนรายใหญ่เปิดให้จองซื้อในระหว่างวันที่ 6-7 ก.ย. 2560 โดยมี ธนาคารกรุงศรีอยุธยา ธนาคารกสิกรไทย เป็นผู้จัดการการจัดจำหน่ายหุ้นกู้สำหรับหุ้นกู้จำนวน 1.7 หมื่นล้านบาท จ่ายดอกเบี้ยทุก 6 เดือนตลอดอายุหุ้นกู้ และสามารถไถ่ถอนก่อนกำหนดได้ แบ่งเป็น 5 ชุด ได้แก่ ชุดที่ 1 เสนอขาย 4,000 ล้านบาท อายุ 1.5 ปี อัตราดอกเบี้ยคงที่ 2.03% ชุดที่ 2 เสนอขาย 1,000 ล้านบาท อายุ 4 ปี อัตราดอกเบี้ย 2.53% ชุดที่ 3 เสนอขาย 3,800 ล้านบาท อายุ 6 ปี อัตรา ดอกเบี้ย 3.44% ชุดที่ 4 เสนอขาย 3,200 ล้านบาท อายุ 8 ปี อัตราดอกเบี้ย 3.73% ชุดที่ 5 เสนอขาย 5,000 ล้านบาท อายุ 10 ปี อัตราดอกเบี้ย 3.91%นอกจากนี้ บสก.ได้จัดอันดับความ น่าเชื่อถือโดย ฟิทช์ เรทติ้งส์ (ประเทศไทย) โดยองค์กรจัดอันดับความน่าเชื่อถืออยู่ที่ AA- และหุ้นกู้จัดอันดับความน่าเชื่อถืออยู่ที่ AA